
Režim kempovania po novom v aplikácii MyŠkoda: pohodlné nocovanie v elektromobiloch

› Nový režim kempovania v aplikácii MyŠkoda udržiava v kabíne elektromobilu teplotu vhodnú na komfortné prespanie a odpočinok
› Funkcia je po aktualizácii aplikácie MyŠkoda dostupná všetkým majiteľom elektrických modelov Škoda s aktívnymi službami Škoda Connect

Bratislava, 14. júla 2026 - Škoda Auto rozširuje aplikáciu o režim kempovania, ktorý umožňuje využívať elektromobil ako zázemie na prenocovanie. Novinka zabezpečuje automatické udržiavanie nastavenej teploty v interiéri a zákazníkom prináša ešte väčšiu flexibilitu pri cestovaní. Funkcia bude dostupná pre všetky elektromobily značky Škoda z modelových radov Epiq, Elroq, Enyaq a Peaq s aktívnymi službami Škoda Connect bez ohľadu na generáciu vozidla alebo verziu softvéru.

Elektromobil pripravený na každé dobrodružstvo
Režim kempovania rozširuje možnosti využitia elektromobilu ďaleko za hranice každodenného cestovania. Funkcia sa aktivuje prostredníctvom ikony v aplikácii MyŠkoda, zapne klimatizáciu a zabezpečí príjemné podmienky v interiéri počas dlhších prestávok aj pri prenocovaní.

Nová funkcia bude prostredníctvom aktualizácie aplikácie MyŠkoda na verziu 8.14 dostupná majiteľom všetkých elektrických vozidiel Škoda, a to bez nutnosti návštevy servisného partnera. Na správne fungovanie režimu musí byť vysokonapäťová batéria vozidla nabitá aspoň na 30 % a musia byť aktívne služby Škoda Connect.

Ďalší krok v rozvoji digitálnych služieb
Režim kempovania potvrdzuje stratégiu spoločnosti Škoda Auto priebežne rozvíjať digitálne služby a prinášať nové funkcie vozidiel. Aplikácia MyŠkoda slúži ako mobilné rozhranie medzi zákazníkom a vozidlom a ponúka napríklad diaľkové ovládanie vybraných funkcií, správu nabíjania, plánovanie trás alebo sledovanie stavu vozidla.


Pre ďalšie informácie, prosím, kontaktujte:
Zuzana Kubíková, PR manager Škoda Auto Slovensko s.r.o.
M: +421 904 701 339
zuzana.kubikova2@skoda-auto.sk 

Fotografia k téme: 
	

	Režim kempovania po novom v aplikácii MyŠkoda: väčšie pohodlie na cestách aj pri nocovaní v elektromobile

Škoda Auto rozširuje možnosti digitálneho ekosystému MyŠkoda o režim kempovania, ktorý umožňuje využívať elektromobil ako pohodlné zázemie pri prenocovaní.

Škoda Auto
› sa v novom desaťročí úspešne riadi stratégiou „Next Level Škoda Strategy“;
› sa usiluje o to, aby sa do konca dekády zaradila medzi tri najpredávanejšie značky v Európe tým, že zákazníkom ponúka to najlepšie z oboch svetov prostredníctvom radu atraktívnych modelov s plne elektrickými, hybridnými a spaľovacími pohonnými jednotkami;
› efektívne využíva potenciál na dôležitých rastových trhoch ako je India a severná Afrika, Vietnam a región ASEAN;
› v súčasnosti zákazníkom ponúka 14 modelových radov osobných automobilov: Fabia, Scala, Octavia, Superb, Kamiq, Karoq, Kodiaq, Elroq, Enyaq, Epiq, Peaq, Slavia, Kylaq a Kushaq;
› v roku 2025 dodala zákazníkom po celom svete viac ako 1 040 000 vozidiel;
› je už viac ako 30 rokov súčasťou koncernu Volkswagen, jedného z globálne najúspešnejších výrobcov automobilov; 
› je súčasťou Brand Group CORE, organizačnej fúzie objemových značiek koncernu Volkswagen, ktorej cieľom je dosiahnutie spoločného rastu a významné zvýšenie celkovej efektivity všetkých piatich objemových značiek;
› samostatne vyvíja a vyrába komponenty ako batériové systémy pre platformu MEB, motory a prevodovky pre ďalšie značky koncernu Volkswagen;
› prevádzkuje tri výrobné závody v Českej republike, má výrobné kapacity v Číne, na Slovensku a v Indii, väčšinou prostredníctvom koncernových partnerstiev, ďalej taktiež na Ukrajine v spolupráci s lokálnym partnerom;
› celosvetovo zamestnáva viac než 40 000 ľudí a je aktívna na viac ako 100 trhoch.

